open-index/open-wikipedia-markdown huggingface dataset:
Dianesia carteri

***Dianesia carteri*** er en dagsommerfugl som tilhører familien Riodinidae.

## Utseende
En liten, brunlig sommerfugl med oransje og mørkere tverrstriper.
Hver vinge har en uregelmessig øyeflekk (uvanlig hos Riodinidae) ved bakhjørnet, forvingen har et smalt, uregelmessig, hvitt tverrbånd.

## Levevis
Arten lever mellom busker og kratt, alltid nær kysten. Som vanlig for Riodinidae sitter den gjerne på undersiden av blader. Larvenes næringsplante er ukjent, men er mest sannsynlig en eller annen strandplante.

## Utbredelse
Arten finnes på Cuba og Bahamas og er dermed en av forholdsvis få Riodinidae på de karibiske øyene.

## Systematisk inndeling
Fram til 1980 ble arten plassert i slekten *[[Charis]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** ***Dianesia carteri*** (Holland, 1902)

## Kilder
* Brower, A.V.Z. (2011) *Dianesia* på *Tree of life* http://tolweb.org/Dianesia/
* Harvey, D.J. & Clench, H.K. (1980) *Dianesia*, a new genus of Riodinidae from the West Indies. Journal of the Lepidopterists' Society 34: 127-132. http://entomology.si.edu/StaffPages/Harvey/1980-JLepSoc127-132.pdf
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Butterflies of America – *Dianesia carteri* http://butterfliesofamerica.com/dianesia_carteri_ramsdeni.htm
Echenais thelephus

***Echenais thelephus*** er en dagsommerfugl som tilhører familien Riodinidae.

## Utseende
En middelsstor, brun sommerfugl. Oversiden hos hannen er ensfarget mørkbrun bortsett fra den bakerste delen av bakvingen som er lysgul til oransje.
Forvingen kan ha hvite flekker. Hunnen er lysere, gulbrun med brune flekker.

## Utbredelse
Arten er utbredt i Brasil og Ecuador.

## Systematisk inndeling
Tidligere ble en rekke andre arter også regnet til slekten *Echenais*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** *Echenais thelephus* (Cramer, 1775)

## Kilder
* Brower, A.V.Z. (2011) *Echenais* på *Tree of life* http://tolweb.org/Echenais/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Parque Nacional Sangay - *Echenais thelephus* http://www.sangay.eu/ficha-principale.php?lang=en&ref=1295
132 luftving

**132 luftving** er en av Luftforsvarets avdelinger ved Ørland flystasjon. Luftvingen utgjør et samlet kampflymiljø for Luftforsvarets jagerflyskvadroner.

## Underliggende avdelinger
* TTT-skvadron (taktikk, test og trening) (etablert ved Ørland flystasjon sommeren 2017 som første F-35-skvadron)
* 331 skvadron (skvadron fra 2023)
* 332 skvadron 
* Vedlikeholdsgruppen Ørland
* Vedlikeholdsskvadronen
* Luftvernbataljon Ørland (NASAMS III)
* Baseforsvarsbataljon 
** High Readiness Force 
*** Fly Away Security Team
* Basegruppen Ørland
* Logbase Luft

## Historie
Luftvingen har røtter tilbake til andre verdenskrig. 19. juni 1942 kom 332 (Norwegian) Squadron til North Weald, der 331 (Norwegian) Squadron allerede hadde vært stasjonert noen uker. De to norske skvadronene ble slått sammen med 121 (Eagle) Squadron og 222 Squadron i *North Weald Wing*. 

I forbindelse med de alliertes invasjonsforberedelser, ble luftvingen 1. november 1943 omorganisert og omdøpt *132 (Norwegian) Airfield*. Wingen var fra da av del av RAFs 84 Group, 2. Tactical Air Force (2TAF). I luftvingen inngikk også 66 Squadron. RAF gikk i mai 1944 vekk fra betegnelsen Airfield som betegnelse på luftvinger, og 132 fikk derved betegnelsen 132 (Norwegian) Wing. Samtidig ble den tilført ytterligere skvadroner, 127 Squadron og nederlandske 322 (NE) Squadron. 

### Oppløsning og gjenopprettelse
Vingen ble oppløst på Kjevik 25. november 1945. I alt hadde 537 personer tjenestegjort ved vingen i løpet av krigen. 

I 2002 gjenoppsto vingen i forbindelse med omorganisering av Luftforsvaret.

## Sjefer
**North Weald Wing:**
* Sjef: Douglas Morris
Wing Commander Flying:
* Francis D. S. Scott-Malden (4. mai–2. september 1942)
* Wilfrid Duncan Smith (2. september–7. desember 1942)
* Patrick Jameson (7. desember 1942–14. mai 1943)
* Helge Mehre (14. mai–1. august 1943)

**132 Airfield/Wing:**
* Sjef: Helge Mehre
Wing Commander Flying:
* Kaj Birksted (1. august 1943–11. mars 1944)
* Rolf Arne Berg (11. mars 1944–3. februar 1945)
* John Ryg (3. februar 1945–krigens slutt)

## Litteratur
* Helge Mehre: *Flyvåpnene i den 2. verdenskrig* (1986)
* Vera Henriksen: *Luftforsvarets historie bind to – Fem år i utlegd* (Aschehoug, 1996). ISBN 82-03-22070-3

## Referanser
Anna Marie Jarvis

**Anna Marie Jarvis** (født 1. mai 1864, død 24. november 1948) var en amerikansk kvinne, kjent for å etablere Morsdagen.

Anna Marie Jarvis ble født i den lille tettstedet Webster i delstaten Vest-Virginia i USA, hun var datter av Ann Maria Reeves Jarvis. Familien flyttet til Grafton, også i Vest-Virginia mens hun fremdeles var barn, og hun fullførte det som nå er Mary Baldwin College i 1883.

Annas mor hadde opprettet morsdag arbeidsklubber i fem byer (Mothers' Day Work Clubs) for å forbedre sanitære forhold og under den amerikanske borgerkrigen hjalp disse klubbene sårede soldater fra begge sider.

Den 12. mai 1907, to år etter hennes mors død holdt Anna Marie Jarvis en minnestund over henne og begynte å arbeide for at morsdagen skulle bli en offisiell dag, noe hun lyktes med i 1914. 

## Referanser


## Litteratur
* Kendall, Norman F. *Mothers Day, A History of its Founding and its Founder*, (1937)
* Wolfe, Howard H. *Mothers Day and the Mothers Day Church*, (1962)

## Eksterne lenker
* «Battling the Mother's Day monster» Om morsdagens historie (engelsk)
Galileo Regio

**Galileo Regio** er en stor, mørk overflateformasjon på Jupiter-månen Ganymedes.

I motsetning til det første inntrykket er Galileo Regio ikke et nedslagskrater, men en region med mørkt materiale fra antikken som har blitt brutt i stykker av tektonikk og som nå er omgitt av yngre, lysere materialer som har strømmet opp fra Ganymedes' indre. Området antas å være ca. 4&nbsp;milliarder år gammelt og er kraterbelagt.

Galileo Regio grenser i sør til Uruk Sulcus-regionen som ligger mellom den og Marius Regio. Innenfor selve Galileo Regio ligger Memphis Facula.

## Kilder
#Harland, D. M.; Jupiter Odyssey, Springer Praxis (2000), p. 141
Uruk Sulcus

**Uruk Sulcus** er en lys region av riflet terreng ved siden av Galileo Regio på Jupiters måne Ganymedes. Det antas at regionen er yngre enn det mørkere materialet ellers på månen.
Erik Per Sullivan

**Erik Per Sullivan** (født 12. juli 1991 i Worcester i Massachusetts) er en amerikansk skuespiller kjent for sin rolle som Dewey, den yngre broren til mellomste barnet Malcolm, i serien *[[Malcolm in the Middle]]*, som var på lufta i USA i seks år. 

Hans far, Fred Sullivan, eier en meksikansk restaurant i Milford i Massachusetts kalt The Alamo. Hans mor ble født i Sverige, og ble naturalisert amerikansk statsborger i 2007. Sullivan snakker flytende svensk, og hans familie besøker Sverige nesten hvert år. I ung alder begynte Sullivan å spille piano og saksofon. I en alder av 7 år hadde han et svart belte i taekwondo. Sullivan studerte ved Mount Saint Charles Academy på Rhode Island før han ble overført til Phillips Exeter Academy. I 2009 begynte han studere ved University of Southern California. Sullivan hadde hovedpersonen i skrekkfilmen *Wendigo* fra 2001, og året etter spilte han i filmen *Unfaithful*. Han spilte et foreldreløst barn som led av svake lunger i filmen *[[The Cider House Rules (film)|The Cider House Rules]]*. 

## Eksterne lenker
*
Katrine Dreier Andresen

**Katrine Dreier Andresen** (født 3. juni 1989 i Stathelle) er en norsk tidligere fotballspiller. 

## Karriere
Katrine Andresen begynte sin fotballkarriere ved Stathelle. Etter hvert gikk hun derfra til Bamble, der som hun kombinerte med toppidrettsgymnas i Skien. Andresen markerte seg også på treninger for aldersbestemte landslag. Året etter debuterte hun på aldersbestemte landslag med en J17-kamp mot Danmark. Andresen scoret på straffe i straffesparkkonkurransen. Det ble etter hvert klart at hun var for god for fylket som aldri har hatt et lag i den øverste divisjonen for kvinner. 

Andresens nye arbeidsgiver ble Kattem Idrettslag. Andresen hadde spilt mot dem i 2006, da Kattem rykket opp og Bamble ned. Som Kattem-spiller gikk hun rett inn som venstre indreløper for laget. I debutkampen ble hun til og med kåret til banens beste spiller. Imidlertid ble sesongen oppstykket delvis på grunn av en kneskade. 2008-sesongen var imidlertid en langt større suksess hva gjaldt Andresen. Etter å ha scoret to mål i første seriekamp mot Larvik, var hun en stakket stund toppscorer i Toppserien. Hun var frisk i hele sesongen, og spilte så godt at hun ble utnevnt til årets komet i en sesong som ellers besto av en kamp for å overleve. Andresens glimrende 2008-sesong ble etterfulgt av skader i oppkjøring til 2009-sesongen, da det kom fram at hun hadde overbelastning i setemuskelen. 2009-sesongen ble dermed for Andresens del i stor grad amputert på grunn av de mange skadeavbruddene.

Hun kom godt tilbake til påfølgende sesong, men lyktes ikke i å holde Kattem unna nedrykksstriden. Allerede tidlig i 2010-sesongen var hun klar over at hun skulle flytte over til Røa, men det var ikke snakk om å gjøre det før sesongslutt. Imidlertid skiftet hun mening, og meldte seg klar for Røa den 9. august.

Dreier Andresens opphold i Røa startet bra, hun debuterte borte mot Amazon Grimstad med et to minutters innhopp. Hun debuterte fra start allerede kampen etter borte mot Fløya den 29. august, og scoret Røas første mål. Andresen ble prøvd både på midtbanen og i angrep. 2011-sesongen ble imidlertid ikke like god for Dreier Andresen, som spilte relativt beskjedne 7 kamper. Etter sesongslutt valgte Katrine Dreier Andresen å flytte på seg, og hun ble Kolbotn-spiller i januar 2012.

Andresen har også spilt på futsalaget Formennj United.

## Referanser
Før bombene falt

***Før bombene falt*** er en norsk tv-dokumentar fra 1999 om konflikten mellom Serbia og Kosovo. Regi er ved Jon Haukeland.

I 1999 møttes en gruppe serbiske og albanske ungdommer fra Kosovo i regi av Nansenskolen for å diskutere mulige løsninger på den fastlåste konflikten mellom folkegruppene. Dokumentaren forteller mest om bakgrunnen for motsetningene mellom serberne og albanerne i Kosovo. Regissør Jon Haukeland fulgte møtet, som fant sted på nøytral grunn i Montenegro. Møtet foregikk et par uker før NATO iverksatte angrepene på Milosevic' regime.

Filmen var en samproduksjoner mellom Medieoperatørene og NRK Brennpunkt. Den ble også vist på SVT, DR og den serbiske tv-kanalen RTS.

## Referanser
Woody Austin

**Albert Woody Austin II** (født 27. januar 1964 i Tampa i Florida) er en amerikansk profesjonell golfspiller på PGA-touren.

Etter universitetsgolf ved University of Miami ble Austin profesjonell i 1986, men først i 1995 ble han kvalifisert for PGA-touren ved å vinne kvalifiseringsskolen høsten 1994. Allerede i sin første sesong på touren vant han Buick Open, og ved sesongslutt ble han kåret til Årets nykommer (Rookie of the year) av PGA. 

Hans beste plassering i en major-turnering er en andreplass i PGA Championship i 2007, to slag bak Tiger Woods. 

I 2007 var han uttatt på USAs lag i Presidents Cup. 

## Meritter
### Seire på PGA-touren
* 2007 Stanford St. Jude Championship
* 2004 Buick Championship
* 1995 Buick Open

## Lagturneringer
* Presidents Cup: 2007

## Eksterne lenker
*
Bröhan-Museum

**Bröhan-Museum Berlin** (Bröhanmuseet) er Berlins delstatsmuseum for jugendstil, art déco og funksjonalisme (1889–1939). Museet befinner seg fra 1983 i en senklassisistisk infanterikaserne overfor Charlottenburgslottet Berliner Schloßstraße i ortsteilen Charlottenburg. Det deler seg i to hovedområder: kunsthåndverk og bildende kunst.

En rekke viktige kunstverk fra den dekorative kunsts og likedan møbeldesignens historie er representert, heriblant verker av Friedrich Adler, Peter Behrens, Emile Gallé, Josef Hoffmann, Georg Jensen, Archibald Knox, Bruno Paul, og Henry van de Velde.

Maleriavdelingen er konsentrert om Berlin-secesjonen, og omfatter verker av Hans Baluschek, Walter Leistikow, Lesser Ury og Karl Hagemeister.

Museets grunnlegger Karl H. Bröhan (1921–2000) ga sin samling til Berlin i 1981. Da hadde den allerede vært utstilt i Dahlem fra 1973.

## Eksterne lenker
*
USS «Aaron Ward» (DD-483)

**USS «Aaron Ward» (DD-483)** var en destroyer av Gleaves-klassen. Det ble bygget ved Federal Shipbuilding & Dry Dock Co i New Jersey i 1942. Dette var det andre av tre skip med samme navn.

USS «Aaron Ward» tjenestegjorde i slaget om Guadalcanal, og i innledningen til sjøslaget om Guadalcanal. Natten mellom 12. og 13. november 1942 ble det truffet av 9 granater. Alle treffene var over vannlinjen og den holdt seg flytende. Under beskytning fra det japanske slagskipet «Hiei» ble hun tauet inn til havnen i Tulagi.

Etter å ha vært inne til reparasjon i Pearl Harbor, sluttet USS «Aaron Ward» seg til resten av flåten rett forut for japanernes evakuering fra Guadalcanal
 
Om morgenen den 7. april 1943 kom det en advarsel om et massivt japansk luftangrep. USS «Aaron Ward» kom seg ut i relativt åpent farvann ved Ironbottom Sound. Der ble hun angrepet og truffet av japanske stupbombere. Maskinrommet ble oversvømmet,og under tauing sank skipet nær kysten av Tulagi.

## Referanser
Liste over ordførere i Grip

Dette er en **liste over ordførere i [[Grip]]** kommune i Møre og Romsdal. Kommunen eksisterte fra 1897 til 1964.

Da formannskapslovene ble vedtatt i 1837, var Grip et sogn under Kristiansund byprestegjeld, og skulle da i prinsippet ha blitt et eget formannskapsdistrikt (kommune). Men det var krav om at det i et område måtte være minst 50 personer med stemmerett ved  stortingsvalg for at det skulle kunne danne egen kommune, og for å ha stemmerett måtte man eie eller bygsle matrikulert jord. Det meste av Grip var eid av Isach og Thomas Moses, som bodde i Kristiansund, og ikke bortbygslet til de som bodde i fiskeværet. Innbyggerne på Grip var dermed strandsittere, og hadde ikke stemmerett.

Først etter endring av kommunelovene i 1896, der det blant annet ble satt krav om at personer bosatt på landet måtte tjene over 300 kroner i året for å få stemmerett, kunne Grip gis status som egen kommune. Grip kommune ble så opprettet 1. januar 1897, og hadde da 198 innbyggere. 1. januar 1964 ble Grip, som da hadde 104 innbyggere, slått sammen med Kristiansund kommune.

Ved kommunevalgene på Grip var det ikke partilister, men kun personvalg. Kommunestyret besto av 12 representanter, det minste som loven tillot. I 1956 ble det søkt om å få redusere antallet representanter til 7, men det ble avslått.

## Kilder
*Jostein Iversen: *[http://urn.nb.no/URN:NBN:no-nb_digibok_2010021503016 Grip – et fiskevær gjennom 900 år]*. Jostein Iversen, 1998. ISBN 82-994742-0-5 (s. 108-111, 127-128 og 131, digitalisert av Nasjonalbiblioteket)
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
Nationales Olympisches Komitee für Deutschland

**Nationales Olympisches Komitee für Deutschland** (**NOK**) var tidligere Tysklands nasjonale olympiske komité og hadde sitt sete i Frankfurt am Main. Komiteen ble stiftet i 1949.

Den 20. mai 2006 slo de seg sammen med Deutscher Sportbund og ble den nye organisasjonen Deutscher Olympischer Sportbund (DOSB) og komitéen ble dermed oppløst.
## Referanser
Deutscher Olympischer Sportbund

**Deutscher Olympischer Sportbund** (DOSB) er et idrettsforbund som ble grunnlagt 20. mai 2006 gjennom sammenslåingen av Deutscher Sportbund og Nationales Olympisches Komitee für Deutschland (NOK). DOSB er Tysklands olympiske komité.

## Referanser


## Eksterne lenker
*
Berlinmuren (minnesmerke)

**Minnesmerket over Berlinmuren** i Bernauer Strasse i Berlin er reist til minne om delingen av den tyske hovedstaden og dødsofrene ved Berlinmuren. 

Minnesmerket ble reist i 1998 i et samarbeid mellom den tyske stat og delstaten Berlin og er senere utvidet. Det omfatter en seksti meter lang del av grenseanlegget, Forsoningskapellet, et dokumentasjonssenter, *Fenster des Gedenkens (Erindringens Vindu)* og et besøkssenter.


La chapelle de la Réconciliation (Centre d'information du Mur, Berlin).jpg|Forsoningskapellet
Doku Bernauer Berlin.jpg|Usiktstårnet på dokumentasjonssenteret
Gedenkstätte Berliner Mauer.jpg|Minnesmerket langs Bernauer Strasse
Acker- Bernauer-Straße.jpg|Hjørnet Ackerstrasse-Bernauer Strasse i 1963 og 2011


## Eksterne lenker
*
Craig Brown

**James Craig Brown** (født 1. juli 1940 i Hamilton i South Lanarkshire, død 26. juni 2023) var en skotsk fotballspiller og &#8209;trener. Han var trener for Aberdeen FC i Scottish Premier League.

Brown var trener for Motherwell FC, Preston North End FC og Clyde FC. Han var også trener for  i årene 1993 til 2001, som er den lengste perioden for en skotsk landslagstrener. Under Brown kvalifiserte Skottland seg til både fotball-EM 1996 i England og fotball-VM 1998 i Frankrike.

Han ble i 1999 utnevnt til kommandør av Order of the British Empire for sine tjenester innen fotball.

Han ble utnevnt til månedens trener i januar 2010, februar 2010 (for Motherwell FC) og januar 2012 (for Aberdeen FC).

## Referanser


## Eksterne lenker
* 
* Craig Brown karriere-statistikk
Grafton (Vest-Virginia)

**Grafton** er en by i Vest-Virginia og er administrasjonssenter i Taylor County, USA. Folketallet utgjorde 5,489 ved folketellingen i 2000. Byen er idag kanskje best kjent for Anna Jarvis, som innstiftet morsdagen i mai 1908. Byen var også et av de aller første stedene i USA som markerte Memorial Day.

Byen Grafton ble grunnlagt i 1856. Det er antatt at byen er navngitt etter John Grafton, en sivilingeniør fra byggingen av *The Baltimore and Ohio Railroad*.

Grafton ligger ved Tygart Valley River. *Tygart Lake State Park* er en av traktens større turistattraksjoner, ikke minst på grunn av seks angivelige observasjoner av Bigfoot.

I områdene nær Grafton forekom de første trefningene på nordøstflanken i den amerikanske borgerkrigen i 1861. Generalmajor George B. McClellan hadde sitt hovedkvarter ved Grafton, og ledet derfra sine styrker to mil sydover langs elven til Philippi for å angripe de konfødererte styrkene, ledet av oberst George A. Porterfield. Trefningen den 3. juni 1861 er kjent som slaget ved Philippi Races.

## Galleri

Fil:International Mothers Day Shrine.jpg|«International Mothers Day Shrine» - Kirken i Grafton er viet til morsdagen
Fil:Grafton B&O Depot.jpg|*Grafton B&O Depot* - en fredet bygning i byens historiske distrikt
Fil:Grafton National Cemetery.jpg|Nasjonal æreskirkegård i Grafton
Fil:Sunset Over Grafton, West Virginia.jpg|Solnedgang over Grafton


## Referanser


## Eksterne lenker
* 
*  Innbyggertall 2010 - 2019 – United States Census Bureau
* International Mother's Day Shrine 
* Anna Jarvis Birthplace Museum
* Tygart Lake State Park (nettside på engelsk)
USS «Aaron Ward»

**USS «Aaron Ward»** kan peke på en av tre skip i Den amerikanske marinen:

*USS «Aaron Ward» (DD-132), tjenestegjorde mellom 1919 og 1940 før hun byttet navn til HMS «Castleton».
*USS «Aaron Ward» (DD-483), tjenestegjorde mellom 1942 og hennes senkning av japanske bombere i 1943.
*USS «Aaron Ward» (DM-34), var en jager minelegger som tjenestegjorde i 1944 og 1945.
Jaguares

**Jaguares** kan vise til:

*Jaguares (musikkgruppe) – en meksikansk rockegruppe
*Jaguares de Chiapas – et meksikansk fotballag fra Chiapas
Melvin Van Peebles

**Melvin «Block» Van Peebles** (1932–2021) var en amerikansk skuespiller, regissør, manusforfatter, dramatiker, forfatter og komponist.

Melvin er mest kjent for å ha laget den kritikerroste filmen, Sweet Sweetback's Baadasssss Song, som fikk frem en ny era av afroamerikanske fokuserte filmer. Han er far til skuespiller og regissør Mario Van Peebles.

## Referanser


## Eksterne lenker
* 
* 
*
Pikene fra Rochefort

***Pikene fra Rochefort*** (originaltittel: *Les Demoiselles de Rochefort*) er en fransk musikalsk filmkomedie fra 1967 skrevet og regissert av Jacques Demy. Tittelrollene spilles av søstrene Catherine Deneuve og Françoise Dorléac. Ellers medvirker blant andre Jacques Perrin, Michel Piccoli, Danielle Darrieux, George Chakiris, Grover Dale og Gene Kelly. 

Musikken er av Michel Legrand og koreografien av Norman Maen.  

## Handling
*Pikene fra Rochefort* handler om de vakre tvillingsøstrene Delphine (spilt av Catherine Deneuve) og Solange (Françoise Dorléac) som lengter vekk fra den lille havnebyen Rochefort der de gir danseundervisning. Da et dansekompani ankommer for å opptre på torget, blir livet forandret for mange i byen.


File:Pont transbordeur de rochefort2.jpg|Filmen åpner med dans i den bevegelige brua Pont transbordeur de Rochefort.
Fil:Port de Rochefort.JPG|Havna i Rochefort i Charente-Maritime der deler av filmhandlingen foregår. Foto fra 2005.

## Om filmen
*Pikene fra Rochefort* er en underholdende, lystig, fargeglad og sukkersøt danse- og syngefilm. Den er den tredje i en uformell «romantisk trilogi» av Demy-filmer med flere av de samme skuespillerne, rollefigurene og stiltrekkene. Filmen kommer etter *[[Lola, piken fra kaiene]]* (1961) og *[[Paraplyene i Cherbourg]]* (1964). Den ble som forgjengeren en stor suksess i Frankrike. 

### Musikk
Filmmusikken er komponert av Michel Legrand, som har skrevet musikk til en mengde filmer, mens tekstene er skrevet av manusforfatter og regissør Jacques Demy selv. 

Som i *Paraplyene i Cherbourg* ligger musikksporet med tilbakevendende hovedtema under hele handlingen til forskjell fra musikaler der selvstendige musikknumre står atskilt fra dialogen og hverandre. De mest berømte sangene fra *Pikene fra Rochefort* ble den energiske *Chanson des Jumelles* og *Chanson de Maxence* (*You Must Believe in Spring*), selv om musikken ikke ble like stor internasjonalt som den fra *Paraplyene i Cherbourg*.

## Rolleliste

* Gene Kelly - Andy Miller
* Catherine Deneuve - Delphine Garnier
* Françoise Dorléac - Solange Garnier
* George Chakiris - Etienne
* Grover Dale - Bill
* Danielle Darrieux - Yvonne
* Jacques Perrin - Maxence
* Michel Piccoli - Simon Dame
* Pamela Hart - Judith
* Leslie North - Esther
* Jacques Riberolles - Guillaume Lancien
* Henri Crémieux - Dutrouz
* Patrick Jeantet - Booboo
* Geneviève Thénier - Josette
* René Bazart - Pépé 

## Referanser


## Eksterne lenker
*
USS «Aaron Ward» (DD-132)

**USS «Aaron Ward» (DD-132)** var det første skipet som ble oppkalt etter kontreadmiral Aaron Ward. Hun var en Wickes-klasse destroyer i tjeneste for United States Navy. I 1940 ble hun overført til Royal Navy og omdøpt **HMS «Castleton»**.

## Referanser
Simon West

**Simon West** (født 1961) er en britisk filmregissør. Karrieren som filmregissør startet da han regisserte Con Air i 1997.

På et tidspunkt etter 2017 begynte han å lage filmer primært for et kinesisk publikum. Den første av disse filmene hadde premiere i 2019, den het *Skyfire* på engelsk, og hadde et meget stort budsjett. Det ble kjent at han også skulle lage filmen *Legend Hunters* i Kina, og opptakene til den filmen hadde startet i 2019. Per februar 2024 har den sistnevnte filmen ikke hatt premiere.

Høsten 2023 ble det kjent at West skulle regissere en film som skulle tas opp i Saudi-Arabia.

## Filmografi
* 1997: ''Con Air''
* 1999: ''The General's Daughter''
* 2001: ''Lara Croft: Tomb Raider''
* 2001: ''Black Hawk Down''
* 2003: *Keen Eddie*
* 2006: *[[When a Stranger Calls]]*
* 2011: ''The Mechanic''
* 2012: *[[Stolen (film fra 2012)|Stolen]]*
* 2012: *[[Mariah Mundi: The Midas Box]]*
* 2012: ''The Expendables 2''
* 2015: *[[Wild Card]]*
* 2016: *[[Gun Shy (film)|Gun Shy]]*
* 2017: *[[Stratton (film)|Stratton]]*
* 2019: *[[Skyfire (film)|Skyfire]]*

## Referanser


## Eksterne lenker
*
Sint-Agatha-Berchem

**Sint-Agatha-Berchem** (fransk: Berchem-Sainte-Agathe) er en av de nitten tospråklige kommunene som ligger i Hovedstadsregionen Brussel, i Belgia.

Kommunen er blant annet kjent som stedet for Cité Moderne; et boligprosjekt fra 1922-1925 tegnet av den belgiske arkitekten Victor Bourgeois.

## Referanser

## Eksterne lenker
*
Skyddsvakt

**Skyddsvakt** er i Sverige personell som har til oppgave å beskytte et *skyddsobjekt*.

For å bli skyddsvakt kreves godkjennelse. Den som utnevnes til skyddsvakt skal være godkjent av länsstyrelsen i det länet der hen er bosatt. Militært personell som utnevnes til skyddsvakt skal i stedet være godkjent av Försvarsmakten

For å bli skyddsvakt kreves opplæring med teoretiske og praktiske prøver.

En godkjennelse som skyddsvakt skal gjelde for en bestemt tid, høyst fem år, og skal angi ansettelse eller oppdrag hos en viss arbeids- eller oppdragsgiver eller tjenestegjøring ved visse skyddsobjekter.

En skyddsvakt skal bære klær eller tjenstebevis som gjør at det klart fremgår at personen tjenstegjør som skyddsvakt. En skyddsvakt skal under tjenstegjøring medføre bevis om godkjennelse.

Skyddsvakter innen Försvarsmakten skal være bevæpnet med håndvåpen samt iblant også med batong og håndjern.

En sivil skyddsvakt, det vil si en skyddsvakt ansatt av et privat vekterselskap som for eksempel Svensk Bevakningstjänst, Securitas eller G4S, er utrustet med batong samt håndjern, og ved særskilte steder også pistol.

Fra 2020 kan skyddsvakter også gripe inn mot droner, også med makt.

## Se også
* Vekter
* Ordensvakt

## Referanser
Allround-NM på skøyter 1976 for damer

**Allround-NM på skøyter 1976 for damer** ble avholdt 14. og 15. februar 1976 på Dokka stadion, Dokka i Nordre Land.Teknisk arrangør var Nordre Land Idrettslag. 

Det ble også arrangert Junior-NM for damer samtidig. Dette var første gang at juniordamene gikk mini-firekamp i junior-NM. Endringen var for å komme på linje med distansene i junior-VM.

Norgesmestere ble Lisbeth Korsmo, Oslo IL for senior damer og Bjørg Eva Jensen, IF Fram for junior damer. Begge ble mestere ved den daværende regel om at man hadde vunnet mer enn halvparten av distansene, de hadde forøvrig også lavest poengsum som var neste kriterium for å kåre en mester.

## Sammenlagt senior

:* = vinner på grunn av minst tre distanseseire.

## Sammenlagt junior

:* = vinner på grunn av minst tre distanseseire.

## Kilder
* 
* 
* 
* 

## Eksterne lenker
* 
*
Akershus Idrettskrets

**Akershus Idrettskrets** (stiftet 17. september 1988) er et fellesorgan for all idrett i Akershus, som per 2017 besto av 672 ordinære idrettslag (med 244&nbsp;689 medlemmer) og 346 bedriftsidrettslag (med 41&nbsp;479 medlemmer). Det er 22 idrettsråd i Akershus.

AIKs hovedmål er *«Mange bedre idrettslag som møter fremtiden»*. Alt idrettskretsen arbeider med skal kunne relateres til en nytteverdi for idrettslagene. Kretstinget har definert delmål innen 3 områder:

# Organisasjonsservice
# Organisasjonsutvikling
# Anleggsutvikling

## Historikk
Akershus Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Akershus Arbeideridrettskrets til *Akershus Idrettskrets*. Kretsen dekket da bare en del av Akershus fylke, resten av fylket utgjorde Romerike Idrettskrets.
Kretsen ble slått sammen med Oslo Idrettskrets i 1961.

Akershus Idrettskrets ble dannet på nytt 17. september 1988 da Romerike Idrettskrets og deler av Oslo Idrettskrets ble slått sammen.

## Kretsens ledere
**Formenn i Akershus Idrettskrets (1946–1961):**
* Odin Nygaard, Stabekk AK (1946)
* Alf Hvam, BFG (1947)
* Helge Kreutz, Høybråten og Stovner IL (1948–1958)
* Leif Hansen, Liull (1959–1960)
* Eigil Sørlie, Snarøen (1961)

**Ledere i Akershus Idrettskrets (1988–):**
* Ellinor Allergoth, Asker TF (1988–1997)
* Harald Skoglund, Drøbak (1997–2003)
* Sven Even Maamoen, Haslum IL (2003–2016)
* Nordis Vik Olausson, Skedsmo FK/LSK (2016–)

## Referanser


## Eksterne lenker
*
Ediktet i Thessaloniki

**Ediktet i Thessaloniki**, også kjent som **Cunctos populos** eller **trekeiserediktet**, ble gitt 27. februar 380 av Theodosius I, Gratian, og Valentinian II.

## Beskrivelse
Ediktet markerer slutten på den nominelle religionsfrihet i det fjerde århundre, og er et stort skritt på veien mot å gjøre kristen tro til romersk statsreligion.

Det dreide seg om et rent politisk edikt med rikets enhet som det styrende motiv. Noen forutgående konsultasjon med kirkelige ledere eller teologer var ikke funnet sted. Dekretet ble året etter supplert med forordninger om omgangen med heretikere. 

Ediktet befalte alle rikets innbyggere å bekjenne troen til biskopene i Roma og Alexandria. Det er vanlig å hevde at dette ediktet gjorde kristendom til romersk statsreligion. Andre teorier sier at målet ikke var å tvinge paganistene inn i den kristne kirke, men å samle alle kristne om den den nikenske tro.

## Ediktets tekst
Thessalonikaediktet utgikk fra Theodosius I, Gratian og Valentinian II.

Det kom (i strid med alminnelig tradisjonell historieskrivning) i stand allerede innen Theodosius var blitt døpt av biskop Acholius av Thessalonika etter å ha blitt syk der i byen. Den alminnelige fremstilling har vært at ediktet ble gitt kort tid etter at Theodosius hadde vært alvorlig syk i Thessaloniki, og blitt døpt av biskop Acholius av Thessaloniki.

## Referanser


## Litteratur
*
* 
*
*
Paul Fusco

**Paul Fusco** (født 29. januar 1953 i New Haven i Connecticut) er en amerikansk dukkespiller, stemme- og karakterskuespiller. Han er best kjent som skaperen av og stemmen til figuren *[[ALF (TV-serie)|ALF]]*.

Han dannet produksjonsselskapet Alien Productions sammen med Tom Patchett og Bernie Brillstein.

## Referanser


## Eksterne lenker
*
ALF (TV-serie)

***ALF*** er en amerikansk familierelatert science fiction- og komiserie som gikk på NBC fra 1986 til 1990.  

Serien ble skapt av Paul Fusco og Tom Patchett.  

## Handling
Serien handlet om et utenomjordisk vesen som krasjlandet i garasjen hos familien Tanner. Vesenet kunne snakke engelsk og ble kalt ALF (et akronym for «Alien Life Form»). ALF er en stygg, lodden og uoppdragen, men vennligsinnet, skapning som er over 200 år gammel. Han havnet på jorden etter at hans egen planet, Melmac, hadde eksplodert. 

## Rollebesetning
Rollen som Willie Tanner ble spilt av Max Wright, hans kone Kate ble spilt av Anne Schedeen, og deres barn Lynn og Brian ble spilt av Andrea Elson og Benji Gregory.  

ALF var en muppetlignende dukke som ble styrt av Paul Fusco (som også ga figuren stemme). I noen scener ble ALF fremstilt av en skuespiller med drakt og maske. 

### Rolleliste

* Paul Fusco styrte dukken og var stemmen til Alf, mens Michu Meszaros var personen i ALF-drakten.
* Max Wright – Willie Tanner
* Anne Schedeen – Kate Tanner
* Andrea Elson – Lynn Tanner
* Benji Gregory – Brian Tanner
* John LaMotta – Trevor Ochmonek
* Liz Sheridan – Raquel Ochmonek

## Publikumsmottagelse
Serien var middels populær i USA. Den var på sitt mest populære i sesong tre. Da hadde den 15,8 millioner seere, og ble den 15de mest sette serien i USA. Serien toppet seerstatistikker i land som Frankrike, Spania, Italia og Tyskland.

## På norske fjernsynsskjermer
Serien ble sendt på NRK fra 1989 og på TVNorge fra 1992.

## Referanser


## Eksterne lenker
*
Club León

**Club León** er en fotballklubb fra León i den meksikanske delstaten Guanajuato. Den spiller i Liga MX, etter å ha rykka opp i 2012. Hjemmebanen er Estadio León.

Den profesjonelle klubben ble grunnlagt 20. august 1944. Draktene er mørkegrønne og hvite.

León har seks seriemesterskap i eliteserien, det siste i Apertura 2013, og er dermed en av turneringas mestvinnende klubber.

## Eksterne lenker
*
Dokka stadion

**Dokka Stadion** er en idrettsplass og tidligere skøytearena på Dokka i Nordre Land. Banen har vært Nordre Lands hjemmebane siden åpningen i 1953.

## Arrangementer på banen
* Sprint-NM 1973 junior, herrer og damer. Det aller første sprint-NM for junior i Norge. (Arrangør var Nordre Land IL.)
* Allround-NM 1976 for damer, senior og junior. Første gang junior damer gikk mini-firekamp under NM. (Arrangør var Nordre Land IL)
* Skøytelandskamp for herrer: Norge – Nederland i sprint og allround. 20.–21. desember 1975.

## Eksterne lenker
* 
*
Gällivare lufthavn

**Gällivare lufthavn** (Gällivare Lapland Airport) er en regional flyplass i Gällivare kommune i Norrbottens län i Sverige. Flyplassen ligger 8 kilometer øst for Gällivare tettsted. Nextjet hadde pr 2012 to daglige ruteflyvninger til Stockholm via Kramfors. Ruten er en anbudsrute med støtte fra Trafikverket. Flyplassen hadde 42195 passasjerer i 2011.

## Referanser


## Eksterne lenker
*
Momo

**Momo** har flere betydninger:

* Momo (Piemonte), en kommune i provinsen Novara i regionen Piemonte i det nordlige Italia
* Momo, eller Kampen om tiden, en barnebok fra 1973 av den tyske forfatteren Michael Ende
Bokklubbens Barnebibliotek

***Bokklubbens Barnebibliotek*** er en bokserie på 25 bind, utgitt av Den norske Bokklubben i 2006. Serien inneholder et utvalg av de mest kjente barnebøkene gjennom tidene, sett fra Norge. Utvalget omfatter bøker fra Vest-Europa og USA, utgitt mellom 1865 og 1997, med en overvekt av norske og britiske bøker.

Serien ble redigert av en komite bestående av forfatteren Jostein Gaarder, nasjonalbibliotekar Vigdis Moe Skarstein, professor Harald Bache-Wiig,  fra Norsk barnebokinstitutt,  fra Foreningen !les, Kristenn Einarsson fra Bokklubben og  fra Bokklubben. 

Da serien ble lansert i september 2006, skrev *Aftenposten* at «Barnebiblioteket inneholder knapt noen overraskelser, men det var da heller ikke meningen. Moe Skarstein poengterte at bøker ikke bare skal eksistere som nyhetsstoff, men vare i generasjoner. Utvalget juryen har kommet frem til er ikke i prioritert rekkefølge, men summen skal utgjøre et mangfold av bøker.» Jurymedlemmet Jostein Gaarder drøftet spørsmålet om utvalget av bøker på denne måten: «Vi har diskutert om dette blir for etnosentrisk, og jeg har reist spørsmålet om hva denne listen egentlig skal være. Lager vi en norsk klassikerserie? Vi har laget en kanon, som også er en avspeiling av hva som faktisk har vært lest i Norge. Hvis dette hadde vært en serie som skulle representere den beste barnelitteraturen i verden for hele verden, ville det vært pinlig. Dette er absolutt ut fra norske forhold.» 

De nyeste bøkene er Gaarders *Kabalmysteriet*, Rowlings *Harry Potter og de vises stein* og Rune Belsviks *Dustefjerten*. Særlig Belsvik ble nevnt som det nye navnet som ble løftet fram og kanonisert gjennom serien. 

Fire av de nordiske forfatterne på lista har mottatt den internasjonale barnebokprisen H.C. Andersen-prisen, som første gang ble delt ut i 1956: Astrid Lindgren, Tove Jansson, Maria Gripe og Tormod Haugen.

## Bøkene i serien

## Referanser


## Eksterne lenker
* bokklubben.no  Bokklubbens Barnebibliotek
Pobershau

**Pobershau** er en tidligere kommune i Mittlerer Erzgebirgskreis og deretter Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen var en del av forvaltningsfellesskapet Marienberg fra 1. januar 2000 til 1. januar 2012, da den ble innlemmet i Marienberg. Kommunen hadde 2&nbsp;014 innbyggere den 31. desember 2010.

## Bilder

Fil:Kirche Pobershau Winter SO.JPG|Pobershau kirke
Fil:PobershauTieferMolchener.jpg|Bergverket
Club Necaxa

**Necaxa** er et meksikansk fotballag som holder til i byen Aguascalientes. Hjemmebanen er Estadio Victoria. Klubben spiller i Liga MX, som er det øverste nivået i meksikansk fotball.

Necaxa ble grunnlagt 21. august 1923. Den fikk navn etter elva Necaxa i Puebla. I perioden 1971–1982 het laget Atlético Español og spilte på Estadio Azteka i Mexico by. I 1982 tok klubben tilbake navnet Necaxa, og holdt til i Mexico by fram til 2003, da eierne besteme seg for å flytte til Aguascalientes og gi klubben en ny identitet på grunn av sviktende publikumstall og tilhengerskare i konkurranse med de andre hovedstadsklubbene. Siden 1988 har klubben vært eid av Televisa.

Necaxa har ingen seriemesterskap, men har vunnet CONCACAFs mestercup to ganger (1975 og 1999) og CONCACAFs cupvinnercup én gang (1994). I 2000 deltok laget i Verdensmesterskapet for klubblag og endte på tredjeplass.

Necaxas drakter har røde og hvite vertikale striper.

## Eksterne lenker
*
Europatouren i golf for kvinner 2012

**Ladies European Tour 2012** var en serie golfturneringer arrangert av Ladies European Tour. 

Pengelisten, ISPS Handa Order of Merit, ble vunnet av Carlota Ciganda fra Spania. Hun ble også kåret til årets nykommer (Rookie of the year) på touren.

## Turneringer

*1 = Samarrangert med LPGA Tour og ALPG Tour (Australian Ladies Professional Golf)
*2 = Samarrangert med LPGA Tour
*3 = Samarrangert med LAGT (Ladies Asian Golf Tour)

## Eksterne lenker
* Sesongen 2012 på ladieseuropeantour.com
HMS «Good Hope»

**HMS «Good Hope»** var en krysser av Drake-klassen i Royal Navy. Hun var opprinnelig kalt HMS «Africa», men navnet ble byttet før byggingen startet. Byggingen startet 11. september 1899 og kommando ble heist 21. februar 1901.

I 1913 ble hun overført til reserveflåten, men som følge av mobiliseringen i forkant av første verdenskrig ble hun reaktivert.

Hun ble senket sammen med HMS «Monmouth» av de tyske krysserene SMS «Scharnhorst» og SMS «Gneisenau» under slaget ved Coronel utenfor kysten av Chile 1. november 1914.

## Eksterne lenker
*
Verdenscupen i hurtigløp på skøyter 2011/12 – Verdenscup 5

**Femte runde av [[verdenscupen i hurtigløp på skøyter 2011/12]]** blir avholdt i Vikingskipet (Hamar Olympiahall) i Hamar, Norge 11.–12. februar 2012.  

## Tidsskjema

## Sammendrag A-gruppa
### Herrer

### Damer

## Resultater 11. februar, 1. dag
### 5000m herrer

### 1500m damer

## Resultater 12. februar, 2. dag
### 1500m herrer

### 3000m damer

## Funksjonærer
* Overdommere var Knut Arthur Olsen, Norge for kvinner og Jan Bolt, Nederland for menn.
* Startere var Wim Boerdijk, Nederland og Åke Falk Sverige for kvinner og Ole Hermann Sørli, Norge og Jouko Vesterlund, Finland for menn.

## Referanser




## Eksterne lenker
* 
* Menyside  fra **N-S-F.no**
*  Resultatmenyside på ISU - det internasjonale skøyteforbundets sider.
*  Rapport (pdf-fil) fra ISU (kort / 2 sider)
* 
*  Resultater på SpeedskatingResults.com
*  Resultater for Damer og Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Hamar 11.-12. feb 2012 på **www.EffeSport.nl.**
*  Offisiell invitasjon  til verdenscupstevnet i Hamar.
*  Offisiell protokoll  i .pdf-fil på 56 sider
Norddeutscher Lloyd

**Norddeutscher Lloyd (NDL)** var et tysk rederi. Det ble grunnlagt i Bremen den 20. februar 1857. I løpet av slutten av 1800-tallet og tidlig på 1900-tallet utviklet selskapet seg til et av de viktigste tyske rederiene. Den 1. september 1970 ble det slått sammen med Hamburg-Amerikalinjen til  Hapag-Lloyd. 

## Referanser


## Eksterne lenker
*
HMS «Glasgow» (1909)

**HMS «Glasgow»** var en lett krysser av Town-klassen i Royal Navy.

Ved utbruddet av første verdenskrig patruljerte hun rundt Sør-Amerika og 16. august 1914 tok hun det tyske handelsskipet SS «Catherina» som prise. 1. november 1914 tok hun del i Slaget ved Coronel der HMS «Good Hope» og HMS «Monmouth» ble senket. Glasgow slapp unna med mindre skader. Måneden etter tok hun del i Slaget ved Falklandsøyene der de tyske krysserene SMS «Scharnhorst» og SMS «Gneisenau» ble senket. Fra 1915 tjenestegjorde Glasgow i Middelhavet.

Etter krigen fungerte hun i en kort periode som treningsskip før hun ble hugget opp i 1927.
HMS «Monmouth»

HMS «Monmouth» kan vise til:
*HMS «Monmouth» (1901), krysser som tjenestegjorde under første verdenskrig
*HMS «Monmouth» (F235), britisk Type-23 frigatt.
Maud Gjeruldsen Bugge

**Maud Kristin Gjeruldsen Bugge** (født 24. november 1962) er en norsk glasskunstner og maler. 

Maud Bugge arbeider som designsjef og kunstnerisk leder ved Hadeland Glassverk på Jevnaker og Porsgrunds Porselænsfabrik i Porsgrund. Hun begynte som designer i Hadeland Glassverk 1989 og ble designsjef i 1994. Hun har hovedfag fra Institutt for Keramikk ved Statens håndverks- og kunstindustriskole. 

Hun er blant annet kjent for å kombinere teknikker og å ha en leken form uten for stramme linjer. Det er likevel en viss nordisk renhet i produktene hun utarbeider og klassiske teknikker ligger ofte til grunn. Vridd optikk, spunnede tråder og luftbobler kombineres for å skape det rette produktet og Maud Bugge er også kjent for å samarbeide med andre kunstnere og kunstuttrykk for å få det resultatet hun ønsker. 

Bugge er opprinnelig skolert i et annet materiale - leire, men glassdesign ble primærlidenskapen da hun først kom i kontakt med glass. Selv om Bugge har lagt keramikken på hylla, utfolder hun seg fremdeles som bildekunstner. Stunden alene ved staffeliet er fruktbar. Der skaper hun uttrykk som hun siden utvikler til dekor på glassene. 

## Design fra Hadeland
Hun har vært pådriver og ansvarlig for en rekke kjente merkevarer fra Hadeland Glassverk og under nevnes noen:
* Arctic 
* Ice
* Brilliant
* Aqua
* Wave
* Lobelia
* Jupiter
* Hjerte 
* Tricolore
* Space  
* Vinserien Odyssé - i samarbeid med  Toralf Bølgen og Harald Broch
* Augustin - i samarbeid med Espen Smith

### Utsmykning
Hadeland Glassverk er mest kjent for glass, vaser og andre glassprodukter, men leverer også spesialdesignet utsmykning til bedrifter og organisasjoner. Maud Bugge har vært hovedansvarlig for designet av fleste slike leveranser de siste 25 år og under nevnes et utvalg:
* Ringerike sykehus - en 45 meter lang glasskorridor med mye lokal symbolikk. Flere av utsmykningens glasselementer har sandblåste tekstelementer og sitater fra norske folkeeventyr
* Norsk Industri - "en blå drøm" - utsmykning bestående av nærmere 3000 håndblåste glasskuler
* Tomra - verdiutsmykning til hovedkontor og verdistatuett til ansatte
* Bryn kirke - bønnebord og bibelbord med liturgiske symboler
* Grymyr kirke - glasskors med belysning

## Priser
* Merket for god design for vinserien Brilliant i 1996 gitt av Norsk Designråd
* Sølvmedalje - Talentböse i Tyskland

## Utstillinger
* Utstilling norsk glass i forbindelse med statsbesøk. Regi av Utenriksdepartementet og avholdt i Beijing, Abu Dhabi og Jakarta.
* Glassutstilling i Stockholm

## Innkjøp
Hun er blant annet innkjøpt av:
* Kunstindustrimuseet i Oslo, 
* Innkjøpsfondet for norsk kunsthåndverk
* Vestlandske Kunstindustrimuseum.

## Referanser
Lamphiotes velazquezi

***Lamphiotes velazquezi*** er en dagsommerfugl som tilhører familien Riodinidae.

## Utseende
En liten til middelsstor, for det meste snøhvit sommerfugl. Spissen av forvingen og et lite felt ved roten er gulbrune.

## Utbredelse
Arten finnes i Mexico.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** *Lamphiotes velazquezi* (Beutelspacher, 1976)

## Kilder
* Brower, A.V.Z. (2011) *Lamphiotes* på *Tree of life* http://tolweb.org/Lamphiotes/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
* 
* Butterflies of America – *Lamphiotes velazquezi* http://butterfliesofamerica.com/lamphiotes_velazquezi.htm
Françoise Dorléac

**Françoise Dorléac** (1942–1967) var en fransk skuespiller.

Hun ble født i Paris som dattera til filmskuespilleren Maurice Dorléac og Renée Deneuve og storesøstra til Catherine Deneuve. Søstrene spilte sammen i tittelrollene i Jacques Demys filmmusikal *[[Pikene fra Rochefort]]* (1967).

Blant filmene hun ellers spilte i, er Philippe de Brocas *[[Mannen fra Rio]]*, François Truffauts *[[Din myke hud]] og* Roman Polańskis *[[Gislene (film)|Gislene]].* Hun hadde også den kvinnelige hovedrollen i *Pass til evigheten* som bygger på James Leasors book *Passport to Oblivion*.

Françoise Dorléac omkom i en bilulykke på vei til flyplassen i Nice under innspillingen av *Mesterhjernen*.

## Filmografi (utvalg)
*  – *Ulv i fåreflokk (Les Loups dans la bergerie)*
* 1960 – *Det smeller i dørene (Les portes claquent)*
* 1960 – *I natt eller aldri (Ce soir ou jamais)*
*  – *All verdens gull (Tout l'or du monde)*
* 1961 – *Piken med de gylne øyne (La Fille aux yeux d'or)*
*  – *I Arsène Lupins fotspor (Arsène Lupin contre Arsène Lupin)*
*  – *[[Mannen fra Rio]] (L'Homme de Rio)*
* 1964 – *[[Din myke hud]] (La Peau douce)*
* 1964 – *Kjærlighetskarusellen (La Ronde)*
*  – *Genghis Khan*
* 1965 – *Pass til evigheten* (Where the Spies Are)
*  – *[[Gislene (film)|Gislene]] (Cul-de-sac)*
* 1967 – *[[Pikene fra Rochefort]] (Les Demoiselles de Rochefort)*
* 1967 – *Mesterhjernen (Billion Dollar Brain)*

## Referanser


## Eksterne lenker
*
Bill McKinney

**Bill McKinney** (født 12. september 1931 i Chattanooga, Tennessee, død 1. desember 2011) var en skuespiller fra USA som er mest kjent for sin rolle som sadistisk fjellmann i filmen Deliverance fra 1972 som var hans store gjennombrudd som skuespiller. McKinney har også spilt i syv filmer regissert av Clint Eastwood. 

I en alder av 19 år, vervet han seg til US Navy under Koreakrigen. Han tjenestegjorde i to år på en minesveiper i koreansk farvann, samt at han var stasjonert i Port Hueneme i California. Hans mer kjente roller i filmer er blant annet Picnic med døden (1972) Cannonball (1976) Pink Cadillac (1989) og Den grønne mil (1999). McKinney begynte som sanger på slutten av 1990-tallet, og han slapp et album med country & western-sanger. I februar 2010 aksepterte McKinney en rolle i den Robin Hood-inspirerte skrekkfilmen Sherwood Horror. McKinneys død ble kunngjort på hans Facebook-profil den 1. desember 2011. Han var en aktiv røyker i 25 år og døde av kreft i spiserøret. Han etterlot seg sønnen Clinton, samt flere ekskoner.

## Referanser


## Eksterne lenker
* 
* 
* Facebook Page
* Bill McKinney obituary by Chris Wiegand in the Guardian (UK)
Anders Waage

**Anders Waage** (født 18. mai 1948 i Oslo) er en norsk lege og kreftforsker, ekspert på benmargskreft. Han er Avdelingssjef ved Avdeling for blodsykdommer, Medisinsk klinikk, St Olavs Hospital HF og professor ved Institutt ved kreftforskning, NTNU. Han er sønn av Per Waage.

Etter cand.med. fra Universitetet i Oslo i 1974 virket han som assistentlege ved fylkessykehuset i Molde 1975-82, der han også var medlem av kommunestyret. Han har siden 1983 vært lege på medisinsk avdeling ved St. Olavs hospital i Trondheim, spesialiserte seg i indremedisin 1985. Etter et forskningsstipend 1986-89 mottok han dr.med. 1989. Han  ble overlege ved Hematologisk seksjon i 1990, og seksjonsoverlege 1996, samme året som han ble utnevnt til professor i blodsykdommer ved Universitetet i Trondheim.  I samarbeid med blant andre Øyvind Hjertner, har han siden slutten av 90-tallet vært opptatt av hvordan det forbudte Thalidomid virker mot *myelomatose*, en form for benmargskreft. I tillegg til kliniske studier har han gjennom årene drevet omfattende translasjonsforskning i grenselandet klinikk-basalforskning. Han fikk Kong Olavs kreftforskningspris fra Kreftforeningen i 2000.

## Verv og utmerkelser
* Norsk selskap for hematologi, formann 1996/97
* Kong Olav Vs Kreftforskningspris 2000 på kroner 500 000
* St. Olavs hospital pris til beste forskningsartikkel i 2010.

## Referanser


## Eksterne lenker